
ส่วนราชการ  สำนักปลัด  องค์การบริหารส่วนตำบลท่าเรือ  โทร. 0-7735-1226
ที่  สฎ  80001/	             วันที่  25   ธันวาคม   2560
เรื่อง  ขอเชิญประชุมประจำเดือนธันวาคม  2560
เรียน  พนักงานส่วนตำบล และพนักงานจ้าง องค์การบริหารส่วนตำบลท่าเรือทุกท่าน
	ด้วยองค์การบริหารส่วนตำบลท่าเรือ กำหนดจัดประชุมประจำเดือนของพนักงานและเจ้าหน้าที่องค์การบริหารส่วนตำบลท่าเรือ ประจำปีงบประมาณ พ.ศ. 2561  เพื่อรับทราบปัญหาและอุปสรรคในการปฏิบัติราชการ และหาทางในการแก้ไขปัญหา ปรับปรุง และพัฒนาการปฏิบัติงานให้มีประสิทธิภาพ ในการปฏิบัติงานขององค์การบริหารส่วนตำบลท่าเรือ 
	ในการนี้  องค์การบริหารส่วนตำบลท่าเรือ จึงขอเชิญคณะผู้บริหาร หัวหน้าส่วนราชการ พนักงานส่วนตำบล และพนักงานจ้างขององค์การบริหารส่วนตำบลท่าเรือทุกท่าน เข้าร่วมประชุม ในวันพุธ ที่ 27 ธันวาคม 2560 ณ ห้องประชุมองค์การบริหารส่วนตำบลท่าเรือ  โดยพร้อมเพรียงกัน 

				           นายกองค์การบริหารส่วนตำบลท่าเรือ

ณ  ห้องประชุมสภาองค์การบริหารส่วนตำบลท่าเรือ

เริ่มประชุม เวลา 13.30 น.	
		เมื่อถึงเวลา ๑5.๓๐ น. ผู้บริหาร พนักงานส่วนตำบล และพนักงานจ้าง ในสังกัดองค์การบริหารส่วนตำบลท่าเรือมาพร้อมกัน นายประเสริฐ  จันทบูรณ์  ปลัดองค์การบริหารส่วนตำบลท่าเรือ เรียนเชิญนายสุเทพ นาคสวาท  นายกองค์การบริหารส่วนตำบลท่าเรือ กล่าวเปิดประชุม หลังจากนั้นให้ดำเนินการประชุมตามระเบียบวาระ ดังนี้

ระเบียบวาระที่ ๑	เรื่องที่ประธานแจ้งให้ที่ประชุมทราบ
นายสุเทพ  นาคสวาท 	- วันนี้เป็นการประชุมประจำเดือนธันวาคม 2560  วันสุดท้ายของปี พ.ศ.2560
นายกฯ	ส่งท้ายปีเก่า 2559	
ที่ประชุม		รับทราบ
ระเบียบวาระที่ ๒	เรื่องรับรองรายงานการประชุมครั้งที่แล้ว  
(ครั้งที่ 2/๒๕61 เมื่อวันที่ 30 พฤศจิกายน ๒๕60)
นายสุเทพ   นาคสวาท   - ให้ทุกท่านอ่านรายงานการประชุมครั้งที่แล้ว  หากขาดตกบกพร่องหรือผิดพลาด
นายกฯ	สามารถเสนอให้แก้ไขหรือเพิ่มเติมได้
ที่ประชุม	ไม่มีใครแก้ไขรายงานการประชุมที่ผ่านมา
มติที่ประชุม	ที่ประชุมมีมติรับรองรายงานการประชุมครั้งที่ 2/2561 เมื่อวันที่ 30 พฤศจิกายน 2560
ระเบียบวาระที่ ๓	เรื่องติดตามและเสนอเพื่อทราบ
1) การทำบันทึกข้อตกลงการปฏิบัติงาน ครั้งที่ 1 ประจำปีงบประมาณ พ.ศ. 2561  (1 ต.ค. 60 – 31 มี.ค. 61)
นักทรัพยากรบุคคล 	- ส่งให้งานบริหารงานบุคคลเกือบครบแล้ว เหลือไม่กี่คนมีพนักงานจ้าง 3 คน อยู่ในส่วนของสำนักและกองช่าง และพนักงานมีอยู่ 4 คน กลับมาจาก อบรม 2 คนอาจจะล่าช้า ก็ขอให้เร่งดำเนินการเพื่อเป็นแบบในการประเมิน
2) การดำเนินการจัดเก็บเอกสารและทำลายเอกสาร 
เจ้าพนักงานธุรการ ปง. 	- จากการประชุมครั้งแรกได้ขอความร่วมมือหัวหน้าส่วนราชการแต่ละ กอง/ส่วน ช่วยติดตามการจัดเก็บเอกสารของแต่ละงาน ไม่ทราบว่าขณะนี้ ดำเนินการถึงไหนบ้างเพราะใกล้สิ้นปีแล้ว งานบริหารทั่วไปยังอยู่ปี 2559 จะดำเนินการเก็บย้อนหลังลงไป สำหรับแบบการจัดเก็บได้ส่งไว้ในไลน์กลุ่มเรียบร้อยแล้ว แต่ถ้าใครไม่ได้เก็บไว้ ให้มาติดต่อได้ที่งานสารบรรณสำนักปลัด 
หัวหน้าสำนักปลัด 	- ขออนุญาตเพิ่มเติมในวาระนี้ อยากให้ซักซ้อมและทำเป็นขั้นตอน แนวทางเพราะว่าการดำเนินงานเรื่องของเอกสารต้องเป็นไปตามระเบียบว่าด้วย งานสารบรรณ เพื่อให้เป็นไปตามระเบียบให้ผู้รับผิดชอบจัดทำผังขั้นตอนข้อมูล เพื่อที่จะได้เข้าใจขั้นตอนการปฏิบัติ ในเรื่องเอกสารตั้งแต่ รับ ส่ง เก็บ ยืม ทำลาย โดยเฉพาะเรื่องการทำลายจะมีระเบียบขั้นตอนการปฏิบัติคล้ายๆงานพัสดุ เพราะจะต้องมีการขออนุมัติแต่งตั้งคณะกรรมการพิจารณาและรายการเอกสารที่ จะต้องพิจารณาเพราะว่ามีเอกสารส่วน

หนึ่งที่สามารถทำลายได้และอีกส่วนหนึ่งที่ จะต้องเก็บไว้รอทำลายเพราะมีอายุการเก็บจะได้เข้าใจในแนวทางเดียวกัน คราว ที่แล้วที่แจ้งเวียนไปจะมีรายละเอียดเอกสารอันไหนที่ต้องทำลาย
ที่ประชุมรับทราบ 	ทราบ/ปฏิบัติ
ระเบียบวาระที่ ๔	เรื่องอื่นๆ 
๔.๑ เรื่องจากสำนักปลัด
1) โครงการตั้งจุดสกัดป้องกันภัยทางถนนช่วงเทศกาลปีใหม่ ประจำปี 2561
หัวหน้าสานักปลัดฯ 		- เนื่องจากกิจกรรมนี้เราดำเนินการทุกปี และเป็นมาตรการของรัฐบาลที่กำหนดให้มีการตั้งจุดหรือดำเนินการในเรื่องของการอำนวยความสะดวกให้กับประชาชนในการเดินทางช่วงเทศกาลปีใหม่และสงกรานต์ ให้งานป้องกันแจ้งรายละเอียด และส่วนหนึ่งมีพนักงานเจ้าหน้าที่ของ อบต. ที่ได้รับคำสั่งแต่งตั้งให้ปฏิบัติหน้าที่ด้วย
ผช.จพง.ป้องกันฯ  		- ในส่วนของงานป้องกันฯ มีโครงการที่จะดำเนินการในช่วงปีใหม่ก็คือ โครงการตั้งจุดสกัดเตือนป้องกันภัยช่วงเทศกาลปีใหม่ ประจำปี 2561 ในระหว่างวันที่ 28 ธ.ค. 2560 – 3 ม.ค. 2561 รวม 7 วัน ปีนี้ไปดำเนินการที่ทำการสายตรวจตำบลท่าเรือ หมู่ที่ 1 ร่วมกับกำนัน ผู้ใหญ่บ้าน เจ้าหน้าที่ตำรวจ และ อปพร. ร่วมกันดำเนินการตั้งจุดสกัด ได้แต่งตั้งสมาชิก อปพร.ไปแล้วและจะทำการแจกคำสั่งอาทิตย์หน้าและได้ประสานกับทางเจ้าหน้าที่ตำรวจเรียบร้อยแล้วในเรื่องขอใช้สถานที่ และขอรับการสนับสนุนเจ้าหน้าที่ตำรวจ
หัวหน้าสานักปลัดฯ 		- ปัญหาปีที่แล้วเรื่องเกี่ยวกับผู้ที่ได้รับคาสั่งแต่งตั้งไม่มาปฏิบัติหน้าที่ใช่หรือไม่
จพง.ป้องกันฯ ชง. 		- สำหรับปัญหาของปีที่แล้ว คือสมาชิก อปพร. มาไม่ครบตามจำนวนที่แต่งตั้งคำสั่งออกไป ไม่มีปัญหาเพราะได้ชี้แจงรายละเอียดให้เข้าใจแล้ว
หัวหน้าสำนักปลัดฯ 		- ในเรื่องของคำสั่งพยายามกำชับว่าเวลาออกคำสั่งต้องดูความพร้อมของผู้ปฏิบัติ คนที่ได้รับคำสั่งก็ต้องปฏิบัติตามคำสั่งอยากให้ตระหนักเวลาออกคำสั่งให้ประสานกับผู้ที่ปฏิบัติหน้าที่ถ้าเกิดปัญหาก็สามารถปรับเปลี่ยนได้ ถ้าเกิดกรณีแบบนี้บ่อยๆ ก็ไม่อยากให้เกิดขึ้น ส่วนมากไม่ค่อยได้รายงานตามคำสั่งพยายามกำชับว่าใครที่ทำคำสั่งอะไรก็ให้สรุปว่าปฏิบัติตามนั้นอย่างไร และมีปัญหาอะไรหรือไม่เพื่อที่จะได้ปรับในการออกคาสั่งครั้งต่อไป 
๔.2 เรื่องจากกองคลัง 
1) ติดตามแผนเบิกจ่าย ประจำปี 2561 
นักวิชาการเงินฯ 		- ขอติดตามแผนการเบิกจ่าย ตามที่ได้ประกาศใช้แผนดำเนินงานปี 2561 เมื่อวันที่ 27 ตุลาคม 2560 ตามระเบียบกระทรวงมหาดไทยว่าด้วยการ รับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ. 2547 และที่แก้ไขเพิ่มเติม ข้อ 38 ก่อนการเบิกจ่ายเงินตาม งบประมาณรายจ่ายประจำปีหรือ

งบประมาณเพิ่มเติมให้หน่วยงานผู้เบิกยื่น แผนการใช้จ่ายเงินต่อหน่วยงานคลังทุก 3 เดือน ซึ่งขณะนี้ยังมีบางกองที่ยังไม่ได้ ส่งแผนการเบิกจ่าย กองคลังไม่สามารถทำแผนเบิกจ่ายรวมไม่ได้ ขอความร่วมมือ ให้ส่งให้งานการเงินด้วยคะ
2) รายงานการอบรมการจัดเก็บภาษี รุ่นที่ 2 ณ โรงแรมท็อปแลนด์ ระหว่าง วันที่ 1 – 3 ธันวาคม 2560 
จพง.จัดเก็บรายได้ ชง.		- สืบเนื่องจากวันที่ 1 – 3 ธันวาคม 2560 ได้เข้าอบรมหลักสูตรการ จัดเก็บภาษีป้าย ภาษีโรงเรือนและที่ดิน และภาษีบำรุงท้องที่รอบปีประเมิน พ.ศ. 2561 – 2564 การติดตามหนี้ค้างชำระ การจำหน่ายลูกหนี้ พร้อมการยึด อายัด และขายทอดตลาดทรัพย์สินเพื่อเตรียมความพร้อมการจัดเก็บภาษีที่ดิน และสิ่งปลูกสร้างของท้องถิ่น ซึ่งเป็นการเตรียมความพร้อมสำหรับพระราชบัญญัติฉบับใหม่ ซึ่งจะนำมาบังคับใช้แทน พระราชบัญญัติภาษีโรงเรือนและที่ดิน พ.ศ. 2475 และพระราชบัญญัติภาษี บำรุงท้องที่ พ.ศ. 2508 และยกเลิกพระราชบัญญัติภาษีโรงเรือนและที่ดิน พ.ศ. 2475 และพระราชบัญญัติภาษีบำรุงท้องที่ พ.ศ. 2508 ซึ่ง พรบ.ใหม่ฉบับนี้ 
- ผู้มีหน้าที่เสียภาษี ได้แก่ บุคคลธรรมดาหรือนิติบุคคลซึ่งเป็นเจ้าของ ที่ดินหรือสิ่งปลูกสร้าง หรือเป็นผู้ครอบครองหรือทำประโยชน์ในที่ดินหรือสิ่งปลูก สร้างอันเป็นทรัพย์สินของรัฐ 
- หน่วยงานจัดเก็บภาษี ได้แก่ เทศบาลตำบล เทศบาลเมือง เทศบาลนคร องค์การบริหารส่วนตำบล กรุงเทพมหานคร และเมืองพัทยา โดยรายได้ ภาษีที่จัดเก็บได้จะเป็นของ อปท. ที่ทำหน้าที่จัดเก็บ 
- ทรัพย์สินที่ต้องเสียภาษี ได้แก่ ที่ดิน สิ่งปลูกสร้าง และห้องชุด 
- ฐานภาษี ได้แก่ มูลค่าทั้งหมดของที่ดินและสิ่งปลูกสร้าง โดยคิด คำนวณจากราคาประเมินทุนทรัพย์ ที่ดิน สิ่งปลูกสร้าง และห้องชุด ตามราคา ประเมินทุนทรัพย์แห่งประมวลกฎหมายที่ดิน 
- รายได้จากการจัดเก็บภาษีที่ดินและสิ่งปลูกสร้างทั้งหมดจะเป็นของ องค์กรปกครองส่วนท้องถิ่น (อปท.) เพื่อนำไปใช้ในการพัฒนาท้องถิ่นโดยไม่ต้อง ส่งเป็นรายได้แผ่นดินหรือรายได้ของรัฐบาล 
ทั้งนี้ กรมธนารักษ์จะเป็นผู้กำหนดราคาประเมินทุนทรัพย์ที่ดิน ราคา ประเมินทุนทรัพย์โรงเรือนสิ่งปลูกสร้างราคาประเมินทุนทรัพย์ห้องชุด และอัตรา ค่าเสื่อมราคา 
๔.3 เรื่องจากกองช่าง 
- ไม่มี

นายสุเทพ  นาคสวาท 	- การจัดสภาพแวดล้อมสถานที่ทำงาน
นายกฯ		เพื่อให้หน่วยงานของเรามีความสะอาด  น่าอยู่ทั้งภายในและภายนอกอาคาร จึงอยากขอความร่วมมือให้ทุกๆคน ช่วยกันรักษาความสะอาดโต๊ะทำงาน  จัดเอกสารให้เป็นหมวดหมู่และเรียบร้อย  เพื่อความสะดวกในการค้นหา  ตัดแต่งต้นไม้บริเวณหน่วยงานทุกวันศุกร์ก่อนเลิกงาน
นางสุนทรี  พัฒน์ราช	- การจัดโครงการทำบุญตักบาตรเนื่องในวันขึ้นปีใหม่ว่าจะมีการจัดงานหรือไม่หาก 
รองนายกฯ	อบต.ไม่จัดโรงเรียนบ้านปากด่านจะมีการจัดงานทำบุญตักบาตรสามารถไปร่วมกับทางโรงเรียนได้
นายประเสริฐ  จันทบูรณ์	- โครงการทำบุญตักบาตรเนื่องในวันขึ้นปีใหม่ ในปีงบประมาณ 2561 ไม่ได้
ปลัด อบต.	ตั้งงบประมาณไว้ เนื่องจากปีที่แล้วผู้ตรวจการจากกรมได้ทักท้วงว่ามิใช่งานประเพณีไม่สามารถดำเนินการ จึงให้ไปร่วมกับทางโรงเรียนบ้านปากด่าน ซึ่งขณะนี้ทางโรงเรียนได้มีหนังสือเชิญเข้าร่วมมาแล้ว
ที่ประชุม 	รับทราบ/ปฏิบัติ

นายสุเทพ  นาคสวาท	- สุดท้ายนี้มีใครจะเสนอแนะอะไรเพิ่มเติมอีกหรือไม่ ถ้าไม่มีต้องขอขอบคุณ
นายกฯ	ทุกคนที่เข้าประชุมในวันนี้ และวันหยุดส่งท้ายปีเก่าขอให้ทุกท่านพักผ่อนให้เต็มที่ในช่วงวันหยุดที่จะถึง และขออวยพรให้ทุกท่านมีสุขภาพร่างกายแข็งแรง สำหรับท่านที่เดินทางไปต่างจังหวัดก็ขอให้เดินทางโดยสวัสดิภาพกันทุกคน	
	ขอปิดการประชุม

เลิกประชุมเวลา ๑5.00 น.

